b'\n_START_ARTICLE_\nEurovizijos dain\xc5\xb3 konkursas 2013\n_START_SECTION_\nDalyvaujan\xc4\x8dios \xc5\xa1alys\n_START_PARAGRAPH_\n2012\xc2\xa0m. gruod\xc5\xbeio 21 d. paskelbta, kad 39 \xc5\xa1alys dalyvaus 2013\xc2\xa0m. Eurovizijoje. Arm\xc4\x97nija, kuri paskutin\xc4\xaf kart\xc4\x85 dalyvavo 2011\xc2\xa0m., patvirtino, kad ji gr\xc4\xaf\xc5\xbeta \xc4\xaf konkurs\xc4\x85 po vieneri\xc5\xb3 met\xc5\xb3 pertraukos. Bosnija ir Hercegovina ir Portugalija pasitrauk\xc4\x97 i\xc5\xa1 2013\xc2\xa0m. konkurso d\xc4\x97l finansini\xc5\xb3 sunkum\xc5\xb3, o Slovakija ir Turkija at\xc5\xa1auk\xc4\x97 savo dalyvavim\xc4\x85 d\xc4\x97l \xc4\xafvairi\xc5\xb3 prie\xc5\xbeas\xc4\x8di\xc5\xb3.\n_START_SECTION_\nSugr\xc4\xaf\xc5\xbetantys atlik\xc4\x97jai\n_START_PARAGRAPH_\nValentina Monetta San Marinui atstovavo antrus metus i\xc5\xa1 eil\xc4\x97s. Elica Todorova ir Stojanas Jankulovas taip pat dar kart\xc4\x85 dalyvauja konkurse, prie\xc5\xa1 tai dalyvavo 2007\xc2\xa0m. Nevena Bo\xc5\xbeovi\xc4\x87 i\xc5\xa1 grup\xc4\x97s Moje 3 atstovavo Serbijai ir buvo pirmoji atlik\xc4\x97ja dalyvaujanti Eurovizijoje po dalyvavimo vaik\xc5\xb3 Eurovizijos dain\xc5\xb3 konkurse, kur 2007\xc2\xa0m. u\xc5\xbe\xc4\x97m\xc4\x97 tre\xc4\x8di\xc4\x85j\xc4\x85 viet\xc4\x85. Bledar Sejko atstovav\xc4\x99s 2011 metais Albanijai, buvo scenos gitaristas. Gor Sujyan, 2010 metais atstovav\xc4\x99s Arm\xc4\x97nijai, buvo Eva Rivas pritariamasis vokalas. Aliona Moon, atstovavusi Moldovai, 2012\xc2\xa0m. buvo Pasha Parfeny pritariamasis vokalas. Estijos pritariamieji vokalistai Lauri Pihlap ir Kaido P\xc3\xb5ldma buvo i\xc5\xa1 grup\xc4\x97s 2XL, kurie laim\xc4\x97jo konkurs\xc4\x85 2001 metais kartu su Dave Benton ir Tanel Padar.'